JohanHeinsen/ENO huggingface dataset:
Ribe Stifts Adresseaviser, 1848-12-05
Politimester Krohn i Flensborg blev angst og bange da han hørte, at den omtalte Protest mod Slesvigs Adskillelse fra Danmark havde faaet 5000 Underskrivter og anstillede derfor et Forhør over de Borgere, (Bladt, Botiger, Hansen, Friedrichsen, P. A. Petersen, og Matthiesen, som gik omkring og indsamlede Underskrivterne. Men disse traadte ham mandig imøde og imponerede ham i den Grad, at han ikke alene maatte indrømme, at de som Borgere havde Ret til at yttre deres politiske Mening, men at han grunden ei kunde forbyde dem at lade Protesten indrykke i Byens Wochenblatt, hvori den da ogsaa strax blev aftrykt, for at den kunde blive bekjendt for alle og erholde endnu flere Underskrivter. Disses Antal ventede man, vilde stige til 6000. Befolkningen i Flensborg skal formelig være stormet sammen for at faae deres Navne skrevne, og Krohn skal under den stedfundne Bevægelse være bleven rent perpler og have erklæret, at der ihenseende til den gode Sag, intet var at opstille i Flensborg. (Ove.)¬
Ribe Stifts Adresseaviser, 1848-12-05
J Kieler Korresp." synes man paa Hamborgs Vegne at frygte den direkte Dampskibsforbindelse mellem Jylland og England; men saa skulle ogsaa ved den projecterede Kanal fra Kiel til Elben (Brunsbuttel, eller Nordsøen de tydske Skibe undgaae at betale Sundrolden. Udgifterne ved et saadant Kanalanlæg med Oybde for Krigskibe ere forøvrigt anslaaede til smaa 46 Millioner Rbd. Dem skraber Schlesvigholstein vel just ikke sammen i en Fart. (Aalb. Av.)
Ribe Stifts Adresseaviser, 1848-12-05
Ledige Embede. Ved Kallundborg Told- og Konsumtionssted er en Underbetjentspost ledig, hvortil er henlagt en aarlig Gage af 200 Rbd. foruden Procentandel, der kan anslaaes til 12 Rbd. aarlig. Denne Post kan ansøges af dertil kvalificerede Underofficerer. B. T.) Døde. Kjøbenhavn: L. Frandsen, 79 A.; Fru L. M. E. Lützau, Stiftsdame A. M. v. Sperling; Caroline C. A. Lendstedt, 25 A., forhenv. Kjøbmand i Helsingør J. Chr. Larsen, 32 A.; Garderobe-Betient ved det kongl. Theater L. Andersen, 18 A.; Enkefru D. C. Feddersen f. Staal, 89 A.; Louis D. Teller; Anna M. Warpas f. Jacobsen, 61 A.: Tapetmager J. P. Petersen, 19 A.; Birthe M. Jørgensen f. Kjølstad, 25 A; Veibetjent S. T. Blanck, 50 A. Caroline Baland f. van Helsdingen; Blikkenslagerm. F. P. Edlund, 51 A. Holbek, Karen Norlander f. Johnsen, 61 A. Odense, Gjertrud M. Andersen f. Lund, 18 A.; Slagtermester L. Sørensen, 80 A. Qværndrup Præstegaard. Jfr. J. C. Holmer, 90 A. Nislef Mølle: Ane Cathr. Christiansen f. Clausen, 32 A. Aalborg: Enken E. Kalum f. Jensdatter, 88 A.; Caroline Østergaard f. Knachergaard, 35 A. Skive: Enken M. Grønning f. Ledertoug, 81 A. Randers: Elise B. Høilund f. Pind, 36 A., Maren M. Brock f. Nielsen. Veile. Enken M. Baumann. Haderslev, forhenv. Hofdame, Frøken S. C. Michaelsen, 81 A.
Ribe Stifts Adresseaviser, 1848-12-05
Ribe. Hamborger Blade have ment, at Hr. Bargum nok vilde lære Gram Gods's Beboere at betale deres Skatter til Oprørerne; men det lader til, at intet mere vil lykkes for disse Folk. J saa Dage er næmlig over Halvdelen af Skatter og Afgivter af Beboerne indbetalte til Godsets nuværende Administrator, Hr. Kammerherre Stiftamtmand Grev Spønneck her i Byen. n. Som bekjendt er fra den 7, flesvigholstenske Liniebataillon udgaaet en Adresse til de preussiske Soldater, der have kæmpet i Slesvig, hvori disse opfordres til at bryde deres Eed mod den preussiske Konge. Denne Adresse havde en Armeebefaling tilfølge fra General Bonin, hvori han opfordrer Tropperne til med Afsky at afvise Forførerne, med den Overbevisning, at de preussiske Tropper ville møde med Foragt enhver Tilskyndelse til en Forbrydelse, der vilde bedække deres Vaabens Glands med Skjændsel. Saadanne Ord maa have en yderst ubehagelig Klang i de meenederske slesvigholstenske Soldaters Øren. Vi erfare nu, at de preussiske Tropper skulle have sendt den 7. Bataillon en Skrivelse, hvori de beære de slesvigholstenske Tropper med Benævnelserne Meenedere og Røverknægte.
Ribe Stifts Adresseaviser, 1848-12-05
Døbte i Ribe i St. Cathrine Kirke den 30. October, Mølleforpagter Erichsens Datter, Juliane Cathrine Erichsen, Fadd. Mad. B. M. Utzon, Jfr. M. Julius, Bødkerm. A. Jansen og Guldsmedsv. P. Erichsen. Den 19 November: Graver O. Andersens Søn, Andreas Olesen; Fadd. Pigen, K. Nielsen, Pigen H. Tingberg, Avlsbruger A. Blinkenberg og Ungk. N. Christensen. S. D. Gud. H. S. Frandsens Søn, Peder Hansen Frandsen i Lustrup; Fadd.: Snedkerm. T. Hansens Hustru, Pigen E. K. Frandsen i Tange, Pigen E. M. Bonnedsen i Lustrup, Snedkerm. P. Hansen, Ungk. H. J. Nielsen i Klobye og Ungk. H. Branderup.
Ribe Stifts Adresseaviser, 1848-12-05
Kopulerede i Ribe i St. Cathrine Kirke den 21. November, Ungk. Snedkersv. N. N. S. Berg og Pigen K. Pedersdatter.
Ribe Stifts Adresseaviser, 1848-12-05
Begravet i Ribe paa St. Cathrine Kirkegaard den 16. Novbr. Gud. Sognefoged B. Michelsens Hustru, K. Nielsdt, i Lustrup, 56 A. D. 18. Novbr.: Johanne C. Pedersdt. Datter, Agnete M. Nielsen, 1 A. og 8 Md. gl. D. 21. Novbr.: Aftægtsid. C. Olesen i Tveed, 76 A.
Ribe Stifts Adresseaviser, 1848-12-05
Bekiendtgjørelser. 2 fede Grise staae til Salg. De kunne faaes levende eller slagtede. Adressekontoiret anviser.
Ribe Stifts Adresseaviser, 1848-12-05
Ægte Kjøngs Plaster faaes hos S. Bald. Buch, boende hos Kbd. Casper F. Hansen, Mellemdammen Nr. 375.
Ribe Stifts Adresseaviser, 1848-12-05
Løsøre-Auction. Jfølge dertil erhvervet Tilladelse, agter Undertegnede at modtage Varer til Bortsalg ved en Løsøre Auction i Slutningen af denne Maaned De som ønske noget bortsolgt ved denne Auction bedes at indlevere Anmeldelse herom snarest muligt til Ribe d. 5. Decbr. 1818. S. Bald. Buch.
Ribe Stifts Adresseaviser, 1848-12-05
Fire Faar med forskjellige nydelige Mærker ere optagne og kunne afhentes hos Undertegnede mod at erlægge de paagaaende Omkostninger. Ribe d. 5. Decbr. 1848. v. Støcken.
Ribe Stifts Adresseaviser, 1848-12-05
Gode Spedelys til 7 Mk. Lpd. faaes hos Wigmann i Hundegade. Carl Wilhelm Qvistgaard, Hans Majestæts virkelige Cancellieraad og Herredsfoged i Andst, Slangs, Jerlef og Bruch Herreder, Gjør vitterligt: at efter Begjæring af Huusmand Trykt i Ribe hos Chr. sal. Hyphoff.
Ribe Stifts Adresseaviser, 1848-12-05
Jørgen Pedersen af Bramdrup Mark under Veile Amt, og i Henhold til en ham under 10. Februar d. A. meddeelt allernaadigst Bevilling, indstevnes med Aar og Dags Varsel, den eller de, som maatte formene at have nogen Adkomst eller Prætension til en Jordlod paa Bramdrup Mark, Smedejord kaldet, og som grændser mod Nord til Lilballe Mark, mod Ost til Søbjerg Mose og Hans Buhls Mark, mod Syd til samme Mands Mark og Smedemosen, og mod Vest til den gamle Landevei til Veile, samt staaer for 5 Skpr. enfjerdedeel Alb. Ager og Engs Hartkorn ny Matricul, paa hvilken Jordlod vedkommende Lodseiere under 25. Junii 1846 have udstædt Skjøde til Citanten, der senere har bebygget Jordlodden paa Brandrup Mark, Smedejordkaldet, og har bemeldte Skjøde ved dets Tinglæsning inden Jerlef og Brusch Herreders Ret den 7. Julii næstefter erholdt bemærkning om, at Sælgerne ikke have tinglæst Adkomst paa det Solgte, til at møde for Jerlef og Brusch Herreders Ret, som holdes paa Raadhuset i Kolding den 1ste Tirsdag eller Retsdag i Februar 1850 om Formiddagen Kl. 10 - for der og da med saadanne deres formeentlige Adkomst og Paastand at fremkomme, og i Mangel deraf at høre Rettens Dom, hvorved samme tilkiendes fornævnte Jørgen Pedersen, som hans Eiendom. Landag kan ei ventes, som afskaffet ved Forordningen af 3. Junii 1796.
Ribe Stifts Adresseaviser, 1848-12-05
Til Bekræftelse udstædes denne Stevning under min Haand- og Embedssegl. Herredscontoiret i Kolding den 20. November 1818. C. W. Qvistgaard. (L. S.)
Ribe Stifts Adresseaviser, 1848-12-05
Licitation. Løverdagen den 9. Decbr. d. A. Eftermiddag Kl. 2, bliver paa Raadstuen i Ribe afholdt Licitation over Leverancen af 300 Tdr. Havre, 1200 Lpd. Ho og 1400 Lpd. Halm at levere til 6. Linie-Jnfanteri-Bataillon. Leverancen opbydes i større og mindre Partier; det Nærmere vil iøvrigt kunne erfares af Conditionerne, som ere fremlagte til Eftersyn paa Byfogedcontoiret i Ribe.
Ribe Stifts Adresseaviser, 1848-12-05
Jntendanturen i Nørrejylland, Fredericia den 30. Novbr. H. Nielsen.
Ribe Stifts Adresseaviser, 1848-12-05
Hvedemeel, bedste fine, bekommes hos Kjøbmand N. Jversen for 41 s. pr. Lpd.
Ribe Stifts Adresseaviser, 1848-12-05
Brandassurance Foreningen for rørlige Eiendele i Nørre-Jylland.
Ribe Stifts Adresseaviser, 1848-12-05
De Landboere der maatte ønske at optages i Brandassuranceforeningen ved næstforestaaende Møde af den samlede Bestyrelse, erindres herved om, at udfærdige Begjæringer herom efter det Schema som er tilføiet Lovene, samt betimelig i December Maaned og i det seneste inden 1. Januar næstkommende at indlevere disse til vedkommende Districtsforstandere, fra hvem man forventer Begjæringerne, der nu kunne skrives paa ustemplet Papir, paa eengang indsendte hertil og ledsaget med de fornødne Erklæringer.
Ribe Stifts Adresseaviser, 1848-12-05
Ved samme Leilighed undlader man ikke at underrette om, at Foreningens Risico nu andrager c. 9. Millioner og dens rentebærende Grundfond c. 90,000 Rbd. Sølv. J Directionen d. 11. Novbr. 1818. F. Folsach. Jngerslew. la Cour. H. Brasch.
Ribe Stifts Adresseaviser, 1848-12-08
Ribe. Avertissements-Tidende. Stifts Avis og Udgivet af Chr. sal. Hyphoff, redigeret af E. Hyphoff. Fredagen den 8. December. No 147.
Ribe Stifts Adresseaviser, 1848-12-08
Udenlandske Efterretninger. Fra Rom mældes, at Paven d. 18. Novbr. var bevogtet i sit Palads af den seirende Jnsurrektion.
Ribe Stifts Adresseaviser, 1848-12-08
Alle Kardinaler og de fornemste Prælater ere flygtede. Folkeklubben regerede og Deputertkamret havde ikke været samlet i flere Dage. Det første Spørgsmaal, som skal forelægges den, vil blive Sammenkaldelse af en konstituerende Forsamling for hele Halvden. Under Katastrofen vilde Paven ikke give efter, men blev dog af den spanske Minister overtalt til at underhandle, men nu skal han igjen være bleven bestemt paa ikke at give efter for Demokraterne, især efter at den franske Regering har befalet Afsendelsen af 3500 Md. Tropper til Civita Bechia forat stilles til Pavens Raadighed. Revolutionen i Rom, hedder det fra Paris, som knytter sig til den fredelige Omvæltning i Toscana, aabner den almindelige Opstand i Jtalien, som maaskee vil styrte Sardiniens og Neapels Dynastier og lade Paven forsvinde. Fra den Dag af da Cavaignac bliver Republikens Præsident vil man ophøre med at see til og den bestemte Politik vil begynde. Cavaignaes Seir i den franske Nationalforsamling har gjort stor Virkning, og det synes næsten som den hele Middelklasse i Landet og Beboerne i Stæderne ville stemme for ham. De fleste Legioner af Nationalgarden have bragt ham deres Hylding Geistligheden vil ogsaa stemme paa ham, da han har beskyttet Paven. Lamartine er fratraadt Kandidaturen og har udtalt sig for Cavaignac i sit Blad. Louis Napoleons Program har intet synderligt Bifald fundet, og hans Blade have begyndt at nedstemme Tonen. Det er vistnok utvivlsomt, at Cavagnas Udnævnelse ogsaa vil have gunstig Jndflydelse paa vore Forhold til Tydskland.
Ribe Stifts Adresseaviser, 1848-12-08
J den preussiske Nationalforsamling i Brandenburg var endnu d. 30. Novbr. ikke det tilstrækkelige Antal tilstede; der manglede dog kun 7 Medlemmer, som man antog vilde indfinde sig Dagen efter. –
Ribe Stifts Adresseaviser, 1848-12-08
Kongen af Preussen har feiret sit Sølvbryllup i Potsdam, hvor Kongen af Sachsen, Hertugen af Brunsvig m. fl. vare tilstede.
Ribe Stifts Adresseaviser, 1848-12-08
J den østerrigske Nationalforsamling er Regeringens høist frisindede Program modtagen med almindeligt bifald. Ministeriet vil først bestemme Østerrigs Stilling til Tydskland naar begge have konsolideret sig. En Jndflydelse udvendig fra vil det ikke indlade sig paa. – J Siebenburgen er Tilstanden frygtelig, overalt rase Partierne mod hverandre med Mord og Plyndring, Jld og Ødelæggelse.
Ribe Stifts Adresseaviser, 1848-12-08
Jndenlandske Efterretninger. Dhr. Grev Reventlou, dansk Minister i London, og Konferentsraad Treschow ere i Søndags afreiste til England, medhavende Jnstruxer med Hensyn til de forestaaende Fredsunderhandlinger. Saavidt vi have erfaret fra temmelig paalidelig Kilde ere disse Jnstruxer aldeles overeensstemmende med Folkets Om sker og Forhaabninger; Danmarks Ære og Værdighed ere i alle Henseender varetaget, og navnlig er ei hvert Forslag om en Deeling af Slesvig paa det bestemteste tilbageviist, ligesom der overhovedet beraabes paa de af Stormagterne givne Garantier for Danmarks evigvarende Besiddelse af Hertugdømmet Slesvig, hvis Jnforparation i Danmark der forøvrigt ikke er Tale om. (Flp.)"Times skrives under 27. Nov. Jfølge Breve fra Frankfurt synes det, som om Tvisten med Danmark rimeligviis vil tage en bedre Vending for det sidste Land, og at Centralmagten ei er utilbøielig til at lytte efter de andre Magters Raad, der ere Garanter for Danmarks fredelige Besiddelse af Slesvig.
Ribe Stifts Adresseaviser, 1848-12-08
Lord Cowley har igjen gjort meget alvorlige Forestillinger imod den Adfærd, den nye provisoriske Regering i Hertugdømmerne Slesvig og Holsten tillader sig, der er i aabenbar Strid med Vaabenstilstanden. Den russiske Minister er blevet paalagt at minde Erkehertug Johan og hans Ministre om Traktaterne imellem Rusland og Danmark fra 1767 og 1773. hvilke Keiseren ansaae for at indeholde en formelig Garanti for Kongen af Danmarks Besiddelse af Slesvig og hvis Opfyldelse han ei kunde negte sin Allierede, dersom han henvendte sig til ham; Følgen af en saadan Begivenhed kunde blive høist vigtig med Hensyn til Forholdet imellem Rusland og Tydske land. (Flp.)¬
Ribe Stifts Adresseaviser, 1848-12-08
J Liunges politiske Flyveplade, findes følgende høist mærkelige Efterretning: J Schlesw. Holst. Zeit af 28 de skrives fra Berlin. "Jeg er tilfældigviis sat i Stand til at kunne give dem en sikker Efterretning om deres Lands Anliggender. Der er i Begyndelsen af f. M. (October) fra Danmarks Side bleven omdeelt hos forskjellige Hoffer en lang officiel Memoire, som, efter dens eget Udsagn, er bestemt til at angive den fra dansk Side mulige Basis for Freden. Denne Basis er nu. 1) Aftrædelse af det Distrikt, som indesluttes af Treene, Dannevirke og Slien og dets Forbindelse med Holsteen; 2) Det øvrige af Slesvig skal danne et selvstændigt Hertugdømme; der skal være en slesvigsk Minister i Kjøbenhavn. Jmidlertid skulle Diplomati, Armee og Flaade, Told m. m. være fælleds for det selvstændige Hertugdømme og Danmark, og slesvigske Deputerede have Sæde ved den danske Rigsdag; 3) Arvefølgen forbeholder Kongen sig at ordne ved Adoption." - Dersom ovenstaaende er sandt – hvad vi have Grund til at antage, bemærker Fly. - saa har det afgangne Ministeriun næppe havt Krav paa Nationens Tillid og Taknemlighed, og saa meget mindre kan den i hiint FredsForslag sig aabenbarende Svaghed – for at tage et meget mildt Udtryk – forklares, naar man læser en ligeledes i pol. Flyveblade" indeholdt, høist loyal Note fra den franske Udenrigsminister Bastide til Grev Moltke i Paris dat. den 7 August, hvori han erklærer: at det er den faste Beslutning hos Republikens Regering, i hvad der angaaer Hertugdømmet Slesvig, at holde fast ved Udtrykkene i Traktaten af 14. Juni 1720, ved hvilken Traktat Frankrig har forpligtet sig til at være Garant for Kongeriget Danmarks Jntegritet. J denne Act, som ligeledes er garanteret af Storbrittanien, er Hertugdømmet Slesvig navnlig betegnet som udgjørende en Deel af Danmark, og den er ikke bleven forandret ved Traktaterne 1815. Frankrig vil, tro imod sine Forpligtelser, tage de ovenfor nævnte Akter til Basis for sit Forhold og for de Forestillinger, som det agter uopholdeligen at gjøre saavel til Berlin som til Frankfurt. Efter en Konference med Finantsministeren har Finantskommitteen maattet gjournere sig indtil det nye Finantsforslag vil være færdigt og blive forelagt Rigsforsamlingen. En Formue- og Jndkomstbeskatning synes ikke at blive medindlemmet i den forventende Plan, der formodentlig kun vil gaae ud paa Laans Optagelse under forskjellige Former. (Aalb. Av.)
Ribe Stifts Adresseaviser, 1848-12-08
Efter Forlydende vil Grundloven, til hvis Forhandling Rigsdagen egentlig var sammenkaldt, først komme til offentlig Behandling til Nytaar efter Juleferien. (N. Posteft.) Grunden til, at Bispesædet i Fyen ikke bliver besat, skal være, at man ønsker under denne finansielle Krists at anvende de 15,000 Rbd., hvortil den fyenske Bispestols aarlige Jndkomster ere anslaaede, til Statens Fornødenheder. (N. Posteft.)De reaktionære Bestræbelser gjøre sig nu, som naturligt, ogsaa hos os i større Omfang gjældende. Et betydningsfuldt Udtryk heraf giver en i Kbhn. ved endeel anseete Navne udsendte Opfordring til en Adresse om at begrændse Adgangen til de lovgivende Forsamlinger, sandsynligviis ved en Skatteensus eller lignende Midler, der skulle tilbagetrænge de Uformuende fra Nydelsen af den vigtigste politiske Rettighed. At en saadan Opfordring fremkommer i Hovedstaden efter at Regeringen i Grundlovsudkastet har været saa liberal at foreslaae almindelig Stemmeret for hver uplettet myndig Mand af mindst 30 Aars Alderen, enten han har Penge paa Lommen eller ikke: er et ganske mærkeligt Tidstegn, naar det forresten kunde vække Forundring, at de aristokratiske Elementer ville benytte hvert nogenlunde gunstigt Tidspunkt til at gjøre sig gjældende. Adressen bliver derfra sendt rundt over hele Landet for at berede en Storm imod befæstelsen af den statsborgerlige Lighed. At en Adresse, der falder saa goet ind i større og smaae Pengemænds og alle Almueringeagteres Smag, vil møde villige Underskrifter, betvivle vi ikke; men vitroe kun, at hos den større Deel af Folket er baade den folkelige Sympalhie og i al Fald den poliske Sands saavidt vakt, at man baade vil føle det Uretfærdige i at ville udelukke den Uformuende fra Valgret og det taabelige i at forsøge det. Det indlyser af sig selv, at en ringe Skatteydelse ingensomhelst Betrykkelse for Valgrettens rette Udøvelse giver, og at baade den, og end meer en større Skatteensus, saavelsom en Deeling af vælgere i Kjøbstad- og Landbobefolkning, kun vækker en Splidagtighed i Samfundsklasserne, der er hver Stats og hver Samfundsordens største Fare. Frankrig vil være et tilstrækkeligt belærende Exempel, naar de aristokratiske Klasser forresten til nogen Tid lode sig belære for Revolutionerne, og vise, at det ikke nytter at kneise paa Kaste- eller Pengeprivilegier, men at Arrogering af hver Rettighed, grundet paa Formue, som al Hovmod i Verden, staaer for Fald. (Aalb. Av.)¬
Ribe Stifts Adresseaviser, 1848-12-08
De Forelæsninger over Slesvigs private Ret hvilke, første Gang ved Kbhavns Universitet, holdes af den siden Oprørets Udbrud i Kbhavn i Virksomhed værende kielske Professor, Etatsr. Paulsen, blive besøgte af over 30 Tilhørere, hvoriblandt 3 Slesvigere (af Sønderborg, af Aabenraa og af Haderslev Amt) og 1 Sønderjyde (af Møgeltønder. De fleste Tilhørere ere Kandidater. (B. T.)
Ribe Stifts Adresseaviser, 1848-12-08
Flere Familier i Kjøbenhavn af den gentilere Verden skulle allerede have forenet sig om, ikke at betræde Langelinie for Tegn-Forpligtelsen ophører. (Ab. A.)¬
Ribe Stifts Adresseaviser, 1848-12-08
Hr. Propr. Weinschenck til Gunderupgaard har i en Skrivelse til den danske Rigsforsamling henledet dens Opmærksomhed paa, at dersom den antager, at Krigen med Slesvig=Holsten atter vil udbryde til Foraaret, den da med størst mulige Omsorg maa søge at hjælpe Jyderne til Afsætning af deres Hovedprodukter, Heste og Kvæg; thi aftager denne Afsætning i eet Aar til, saaledes som Tilfældet har været i dette Aar, da bliver det aldeles umuligt for størstedelen af de jydske Landmænd, under nærværende usle Kornpriser, at udrede de i alle Retninger forhøiede Udgivter, og Jylland vil snarere, end de fleste maaskee troe, synke tilbage til den usle Tilstand, hvori den befandt sig fra 1818 til 1830. Hr. Weinschenck opfordrer derfor Forsamlingen til, dersom den antager det for rimeligt, at Krigen til Foraaret maa fortsættes, da itide at træffe saadanne Foranstaltninger, at det overflødige jydske Kvæg og Heste kan blive overført pr. Dampskib deels til England og deels til Lubeck eller Frankrig, og at denne Udskibning kan iværksættes fra Frederikshavn, Aarhus og Hjerting strax ved Foraarets Begyndelse. Jylland har i de senere Aar udført, til høie Priser, c. 40,000 Stkr. Kvæg, og tilligemed Fyen 8 a 10,000 Stkr. Heste, til forskjellige Lande i Europa, men som næsten alt, med meget faa Undtagelser, er udført igjennem Hertugdømmerne. (Aalb. Av.)
Ribe Stifts Adresseaviser, 1848-12-08
Blandt de indsendte Gaver til Krigsministeriet bemærkes: fra Roager Sogn (Nordslesvig) 100 Rbd. til Saaredes og Faldnes Efterl. Fra Stiftamtmand Rosenørn, istedetfor et af Frøken Rosenørn Teilmann paa Norholm pr. Varde i sin Tid gjort Tilbud af 59 Tdr. Rug, 200 Rbd. Fra Beboerne i Steendrup (Nordslesvig) 226 Rbd. Fra Beboere og Tjenestefolk i Varde Landdistrikt, ugentlige Bidrag for 3 Maaneder, 45 Rbd. 84 s.
Ribe Stifts Adresseaviser, 1848-12-08
Entledigelse. Under 1. Decbr. er den hos Sognepræsten for Rodbye og Ringsebølle Myder i Lolland Falsters Stift hidtil ansatte personelle Kapellan O. R. C. Pontoppidan paa Ansøgning i Naade entlediget fra bemeldte Stilling. (B. T.)
Ribe Stifts Adresseaviser, 1848-12-08
Handelsefterretninger. Paa Pengemarkederne er det næsten overalt bedre. Paa Kornmarkederne er derimod det modsatte Tilfældet. J Hamborg var Tilførselen stor, og det var meget vanskeligt at sælge noget. Hvede kan man antage er falden 3 a 4 Rbmk. pr. Td., Byg 2 Rbmk. og Rug 24 s. J England, skjøndt den indenlandske Tilførsel var ringe, kan man dog antage, at baade Hvede og Byg er falden omtrent 24 s. a 3 Rbmk. pr. Td., dog er dette mest Tilfældet med daarlige Kvaliteter (B. T.) Kvægpriser paa Kjøbenhavns Trommesal d. 2. Decbr. i Stud til 28 a 30 Lpd. 75 a 80 Rbd. 1 Do. til 20 a 24 Lpd. 40 a 50 Rbd. 1 Tyr til 20 a 24 Lpd. 30 a 40 Rbd. i Ko til 18 a 22 Lpd. 35 a 45 Rbd. 1 Kvie til 18 a 22 Lpd. 40 a 50 Rbd.
Ribe Stifts Adresseaviser, 1848-12-08
Kjøbenhavns Børs-Kours, den 5. December. Hamborger Banco a vista 197 pCt. Bank-Diskonto 5 pCt. London 3 M. 8 Rbd. 87 s. Do. K. S. 8 Rbd. 93 s. Disconto paa Vexler paa Hamborg 4 pCt. 4 pCt. Kongl. Obligationer 87 1/2 a 89. Rbd. - Nationalbankactier 143 a 143 1/2 Rbd.
Ribe Stifts Adresseaviser, 1848-12-08
Ribe. Flere Præster i Tørninglen have nu atter ophørt med at offentliggjøre de slesvigholstenske Forordninger og Bekjendtgjørelser, støttende sig til det kongl. slesv. holst-lauenborgske Kancellies Skrivelse af 15. Novbr. (see d. Av. 140), hvori Regeringen bestemt har udtalt, at den vil ansee den slesvigholstenske Regering for insurrektionel, og afbryde al Forbindelse med den, hvis Vaabenstilstandsbetingelserne ikke blive opfyldte fra dens Side. Præsterne mene nu ikke at kunne adlyde denne Regering for den danske Regering erklærer, at den er anerkjendt.
Ribe Stifts Adresseaviser, 1848-12-08
De oprørske Militær, Patruller vedblive at lade sig see af og til i Sognene en Mils Vei sønden for Byen. J Forgaars negtede en Bonde i Spandet at modtage disse, indtil man havde tvunget ham dertil ved flere Slag af den flade Klinge.
Ribe Stifts Adresseaviser, 1848-12-08
2den Søndag i Advent, den 10. December, prædiker i Domkirken til Høimesse Hr. Stiftsprovst Dangaard.
Ribe Stifts Adresseaviser, 1848-12-08
J St. Cathrine Kirke prædiker Hr. Pastor Graae.
Ribe Stifts Adresseaviser, 1848-12-08
Døbte i Ribe Domkirke den 3. Decbr. Dagl. P. H. Skovriders Datter, Ellen Kirstine Pedersen; Fadd. Mad. A. M. Christensen, Pigen B. M. Lambertsen, Høker H. R. Skov og Ungk. J. B. Jessen. D. 5. Decbr. Skom. J. Johnsens Datter, Malfved Lovise Johnsen; Fadd. Tømmersv. H. Jensens Enke, Barnets Fader og Ungk. J. Ravn.
Ribe Stifts Adresseaviser, 1848-12-08
Kopulerede i Ribe Domkirke den 28. Novbr.: Told og Konsumtionskasserer C. Middelboe og Jfr. C. C. Giort.
Ribe Stifts Adresseaviser, 1848-12-08
Begravede i Ribe paa Domkirkens Kirkegaard den 28. Novbr. Dagl. T. Onlund, 65 Aar gl. (Forlangt indrykket.)